Poliisi sai puolen yön jälkeen ilmoituksen, että liikekeskus Ogelin alueella on ammuskeltu.

Poliisilla oli mittava operaatio liikekeskus Ogelissa Helsingin Oulunkylässä keskiviikon vastaisena yönä heti puolen yön jälkeen. Paikalla oli runsaasti poliisin ajoneuvoja ja luotiliivein ja rynnäkkökiväärein varustautuneita poliiseja.

Helsingin poliisilaitokselta kerrotaan, että poliisi sai kello 00.17 ilmoituksen ammuskelusta kauppakeskuksen alueella. Useiden ilmoitusten mukaan ammuskelu tapahtui ulkona.

Paikalla on raskaasti varustautuneita poliiseja ja ainakin viisi ajoneuvoa.­

Kun poliisipartiot saapuivat paikalle, alueelta löytyi kaksi haavoittunutta henkilöä. Heidät kuljetettiin ambulanssilla sairaalaan. Toistaiseksi ei ole tietoa, kuinka vakavasti he ovat loukkaantuneet.

Poliisin tilannekeskuksesta kerrotaan, että operaatio on saatu päätökseen. Poliisi tutkii useiden ihmisten osuutta tapahtumiin.

Tapahtumapaikka Google Maps -kartalla:

Päivitys kello 3.18: Tarkennettu uutista uusilla tiedoilla ja lisätty tieto, että operaatio on päättynyt.